Diari Oficial de la Generalitat Valenciana


Sumari del DOGV 6338, del 23-08-2010 (2010/9054)

Notificació del laude emés per la Junta Arbitral del Transport d'Alacant. Expedient número 068/09-A.
----------------------------------------------------------------------------------------------------

### Dades del document

Número de DOGV
:   6338

Data del DOGV
:   23-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9054


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral del Transport d'Alacant. Expedient número 068/09-A. [2010/9054]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Técnica y Transf. de la Madera, SL, amb domicili a Monòver (Alacant) que s'ha dictat el laude en l'expedient 068/09-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
«Alacant, 21 de gener de 2010. A les 09.30 hores es constituïx la Junta Arbitral del Transport d'Alacant a la seu de l'avinguda d'Aguilera número 1, 6a, pels membres expressats al marge, a fi de dictar el laude arbitral sobre la controvèrsia plantejada en l'expedient 068/09-A, promogut per Azkar Alicante, SL, amb domicili a Elx, Técnica y Transf. de la Madera, SL, amb domicili a Monòver, en relació amb la reclamació següent: impagament de ports per servicis de transport realitzats entre Monòver i distintes poblacions de la península en els mesos d'octubre a desembre de 2008, més despeses bancàries, segons factures números 17854, 19658, 20576 i 20694 de 31 d'octubre, 15 i 30 de novembre, i 15 de desembre de 2008, respectivament, deduïda la quantitat de 1.332,93 euros rebuda a compte, i la demanda està quantificada en 1.290,12 euros. Comença la vista oral sense la compareixença de la reclamada, tot i haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Tampoc assistix a l'acte de la vista el vocal representant dels usuaris per causes justificades. Es concedix la paraula al representant de l'actora Juan Luis Baeza Alemañ que ratifica la demanda i quantia expressades. Així mateix són aportats per esta última a l'expedient albarans de l'arreplegada i entrega de les diferents partides, i estos constituïxen la facturació el muntant de la qual és objecte d'esta reclamació. Atés que la Junta Arbitral considera que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, pel que fa a les qüestions competencials de les juntes arbitrals del transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat abans, s'arriba per unanimitat al laude següent: estimar la demanda interposada per Azkar Alicante, SL, contra Técnica y Transf. de la Madera, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritat. Conseqüentment amb allò que s'ha exposat, procedix que Técnica y Transf. de la Madera, SL, abone a Azkar Alicante, SL, la quantitat de 1.290,12 euros en concepte de ports, despeses bancàries i IVA, després de liquidació. Este laude serà executiu en cas d'incompliment en el termini de 20 dies comptadors a partir de l'endemà de la recepció d'este. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els dos mesos següents a la notificació, o d'aclariment, en els deu dies següents al de l'expressada notificació. Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes. I perquè conste, s'arxive i es trasllade a les parts firmen els membres de la Junta al lloc i en la data indicats».  
Alacant, 9 de juliol de 2010.- El president: Manuel Gálvez Acero.